Juntament amb la Llei de pressupostos de la Generalitat de Catalunya per a l'any 2008 es presenta aquesta Llei de mesures fiscals i financeres, que incorpora els preceptes que, amb vocació de permanència, es relacionen directament amb l'ingrés i la despesa de la Generalitat.
El text legal s'estructura en dos títols: el primer, dedicat a les mesures fiscals, i el segon, a les mesures relatives al règim jurídic de les finances públiques.
En conjunt, aquesta llei conté un total de vint-i-vuit articles, set disposicions addicionals, una disposició derogatòria i tres disposicions finals.
El títol I recull les mesures fiscals.
Aquest títol es divideix en tres capítols.
El primer capítol conté les normes relacionades amb els tributs propis, concretament les que fan referència al cànon de l'aigua i a les taxes de la Generalitat; el segon està dedicat a la normativa reguladora dels tributs cedits, i el tercer, relacionat amb l'anterior, conté altres mesures fiscals.
Quant al règim de taxes, cal assenyalar que no es crea cap taxa nova i que, en algun cas, se'n suprimeix alguna, com per exemple la taxa per la inscripció a les proves per a l'obtenció dels certificats expedits per la International Certificate Conference, gestionada pel Departament d'Educació, i la taxa per la subscripció i l'adquisició d'exemplars del Diari Oficial de la Generalitat de Catalunya.
La modificació més destacada és la de la taxa d'inspeccions i control sanitari d'animals i llurs productes, gestionada pel Departament de Salut, que passa a anomenar-se.taxa per activitats de control i inspecció sanitària en escorxadors, sales d'especejament i establiments de transformació de la caça i altres establiments alimentaris subjectes a control oficial., amb la finalitat d'incorporar en el dret intern la regulació comunitària d'aquesta taxa, continguda en el Reglament 882/2004 del Parlament Europeu i del Consell, del 29 d'abril.
En matèria de tributs cedits, i en exercici de les competències legislatives atribuïdes a la Generalitat, es creen, en el capítol II, dues reduccions aplicables en les transmissions per causa de mort.
L'una, per l'adquisició de béns del causant o la causant utilitzats en l'explotació agrària del causahavent o la causahavent, i l'altra, per l'adquisició de béns del patrimoni natural.
Juntament amb aquestes mesures, s'incrementa de manera notable l'import de la deducció ja existent per l'adquisició de l'habitatge habitual del causant o la causant, i com a novetat important en l'àmbit de les donacions es regula una nova escala de tipus de gravamen.
Tanca el títol I el capítol III, dedicat a altres mesures fiscals, relacionades també amb els tributs cedits.
Una d'aquestes mesures fa referència a l'obligació de presentar de manera telemàtica els documents de l'impost sobre transmissions patrimonials i actes jurídics documentats i l'impost sobre successions i donacions.
L'altra s'adreça als registradors de la propietat i mercantils, als quals s'imposa l'obligació d'informar sobre documents presentats a liquidar en altres comunitats autònomes.
El títol II d'aquesta llei inclou les mesures relatives al règim jurídic de les finances públiques i es divideix en cinc capítols.
El primer capítol està relacionat amb la gestió financera i el control del sector públic, i conté cinc mesures.
Una d'aquestes mesures fa referència al fet d'atorgar el paper de gestor de fons de cartera a l'Institut Català de Finances, en el marc de la posada en marxa de la iniciativa JEREMIE, d'acord amb el Reglament 1083/2006 del Consell de la Unió Europea, de l'11 de juliol.
La resta de mesures modifiquen el text refós de la Llei de finances públiques de Catalunya amb l'objectiu d'optimar la gestió dels fons i el control de la gestió pressupostària.
En el capítol II, dedicat a la contractació, es modifica la Llei 31/2002, del 30 de desembre, de mesures fiscals i administratives.
Aquesta modificació pretén essencialment ampliar la reserva social als encàrrecs de gestió, per tal de fomentar la integració laboral de persones discapacitades i de persones amb risc d'exclusió social.
El capítol III estableix diverses mesures relatives a estructura, règim i procediment, en l'àmbit de l'energia i el consum, del medi ambient i en matèria d'organització en la legislació d'aigües de Catalunya.
En el capítol IV s'incrementen determinats preus públics i tarifes per serveis generals que presta directament Ports de la Generalitat.
A continuació, el capítol V afegeix una exclusió a l'horari general establert per la Llei 8/2004, del 23 de desembre, d'horaris comercials.
Aquesta llei acaba amb set disposicions addicionals, una de derogatòria i tres de finals.
Les disposicions finals primera i segona fan referència a les autoritzacions del Govern perquè en el termini d'un any es refongui, d'una banda, la Llei 15/1997, del 24 de desembre, de taxes i preus públics de la Generalitat de Catalunya, i les disposicions que la modifiquen i, de l'altra, la normativa reguladora de protecció dels animals.
Finalment, la disposició final tercera fixa l'entrada en vigor d'aquesta llei.
Es modifica l'apartat 7 de l'article 72 del Decret legislatiu 3/2003, del 4 de novembre, pel qual s'aprova el text refós de la legislació en matèria d'aigües a Catalunya, pel que fa al coeficient d'abocament a sistema (Ka), que resta redactat de la manera següent:
.Ka: és el coeficient d'abocament a sistema.
Pel que fa a abocaments efectuats a xarxes de clavegueram, col·lectors generals i emissaris corresponents a sistemes públics de sanejament, el tipus de gravamen específic, determinat en funció de la càrrega contaminant abocada, resta afectat, amb caràcter general, pel coeficient 1,5.
.Aquest coeficient és 1,2 pel que fa a abocaments a mar d'aigües residuals no tractades en una depuradora pública, fets per mitjà de col·lectors o d'emissaris submarins públics i pel que fa a liquidacions de cànon de l'aigua emeses amb posterioritat a l'1 de gener de 2008.
.El nou valor del gravamen específic resultant de l'aplicació del coeficient no pot superar el tipus establert per als usos industrials en el primer paràgraf de l'article 72.1, si el valor previ a l'aplicació del coeficient establert pel paràgraf anterior és inferior a l'aplicable, amb caràcter general, per als usos industrials..
S'afegeix un nou apartat, el 4, a l'article 78 del Decret legislatiu 3/2003, amb el text següent:
Els titulars de drets d'ús de l'aigua per a reg agrícola que són beneficiaris d'obres de regulació a les conques internes de Catalunya i que, com a conseqüència de la sequera, han patit una reducció de, com a mínim, un 30% en la dotació d'aigua de reg respecte de la dotació mitjana dels darrers tres anys, resten exempts del pagament de la quota del cànon de regulació durant el període en què es mantingui activat, en llur àmbit, un escenari d'excepcionalitat de, com a mínim, nivell 1, a l'empara del que estableix el decret del Govern d'adopció de mesures excepcionals i d'emergència amb relació a la utilització dels recursos hídrics..
Es modifica l'article 49 del capítol I del títol II de la Llei 15/1997, del 24 de desembre, de taxes i preus públics de la Generalitat de Catalunya, que resta redactat de la manera següent:
Es modifica l'apartat 1 de l'article 50 del capítol I del títol II de la Llei 15/1997, que resta redactat de la manera següent:
Queda exempta la primera mitja hora d'ús de l'aparcament per a tot tipus de vehicles..
Es modifiquen les lletres a i b de l'apartat 2 de l'article 50 del capítol I del títol II de la Llei 15/1997, que resten redactades de la manera següent:
.a) Gaudeixen d'una bonificació de 2 euros per vehicle les persones que participen en activitats o esdeveniments autoritzats pel Patronat, promoguts per persones físiques o jurídiques legalment constituïdes, que transcorren dins la zona urbana de la muntanya de Montserrat i que tenen un abast o un contingut cultural, esportiu, religiós o social.
.b) Les persones que s'allotgen al recinte urbà, als refugis de la muntanya, i també les que fan ús dels serveis de funicular, de restauració i d'hoteleria al recinte urbà de la muntanya de Montserrat, gaudeixen d'una bonificació única de 2 euros per vehicle.
Aquesta bonificació no és acumulable a l'establerta per la lletra a..
Es modifica l'article 55 del capítol II del títol II de la Llei 15/1997, que resta redactat de la manera següent:
La quota de la taxa per la publicació d'anuncis en el Diari Oficial de la Generalitat de Catalunya no sotmesos a exempció per la normativa vigent és de 0,05984 euros per caràcter.
La quota corresponent als anuncis amb termini d'urgència és de 0,09104 euros per caràcter.
En aquests imports s'inclou la publicació de l'edició en llengua catalana i la publicació de l'edició en llengua castellana.
Les insercions que es retirin de publicació després d'haver estat presentades meriten una quota equivalent al 50% de la que correspon, en cas de publicació, per a la taxa normal.
Resta exempta del pagament de la taxa regulada per aquest article la publicació d'anuncis oficials, independentment de qui en sol·liciti la inserció, quan la publicació sigui obligatòria d'acord amb la normativa legal o reglamentària vigent.
També resten exempts del pagament de la taxa els edictes i els anuncis de jutjats i tribunals si la inserció s'ordena d'ofici o si ho disposa la legislació sobre assistència jurídica gratuïta o qualsevol altra normativa aplicable.
L'exempció no és aplicable als anuncis publicats a instància de particulars ni als anuncis l'import dels quals, segons les disposicions aplicables, és repercutible als particulars..
Es modifica l'article 56 del capítol II del títol II de la Llei 15/1997, que resta redactat de la manera següent:
.Pel que fa a la quota aprovada per l'article 55, s'estableix una bonificació del 25% per als anuncis que sobrepassen els 10.000 caràcters..
Es modifica l'article 56 quinquies del capítol III del títol II de la Llei 15/1997, que resta redactat de la manera següent:
.L'import de la quota de la taxa és de 25 euros..
Es modifica l'article 56 sexties del capítol III del títol II de la Llei 15/1997, que resta redactat de la manera següent:
.De conformitat amb l'article 3, els ingressos derivats de la taxa resten afectats al finançament de les despeses de la Direcció General d'Infraestructures de Telecomunicacions per dotar els edificis de Catalunya amb els equipaments i els mitjans necessaris per garantir el nivell de qualitat en la recepció dels serveis de telecomunicacions..
Taxa per la prestació de serveis per la Direcció General del Joc i d'Espectacles
Se suprimeixen els apartats 13, 14, 15 i 16 de l'article 64 del capítol II del títol III de la Llei 15/1997.
Se suprimeix l'article 65 del capítol II del títol III de la Llei 15/1997.
Es modifica l'apartat 2.2.1 de l'article 82 del capítol II del títol IV de la Llei 15/1997, que resta redactat de la manera següent:
Taxa per drets de formació d'expedients
Se suprimeix el capítol II del títol V de la Llei 15/1997, que regula la taxa per drets de formació d'expedients.
Es modifica l'encapçalament del capítol IV del títol V de la Llei 15/1997, que resta redactat de la manera següent:
Taxa per la prestació dels serveis docents de l'Escola Superior de Conservació i Restauració de Béns Culturals de Catalunya..
Es modifica l'article 99 del capítol IV del títol V de la Llei 15/1997, que resta redactat de la manera següent:
.Constitueix el fet imposable de la taxa la prestació dels serveis docents de l'Escola Superior de Conservació i Restauració de Béns Culturals de Catalunya..
Es modifica l'article 103 bis del capítol IV del títol V de la Llei 15/1997, que resta redactat de la manera següent:
.Els ingressos derivats de la taxa, que es paga al mateix centre docent, resten afectats al finançament del foment de la conservació i la restauració de béns culturals..
Taxa per la inscripció a les proves per a l'obtenció dels certificats expedits per la International Certificate Conference
Se suprimeix el capítol V del títol V de la Llei 15/1997, que regula la taxa per la inscripció a les proves per a l'obtenció dels certificats expedits per la International Certificate Conference (ICC).
Es modifica el capítol VIII del títol V de la Llei 15/1997, que resta redactat de la manera següent:
.Constitueix el fet imposable de la taxa la inscripció a les proves per a l'acreditació de les unitats de competència.
.Són subjectes passius de la taxa les persones que s'inscriuen a les proves.
.La taxa s'acredita mitjançant la prestació del servei i s'exigeix en el moment de la inscripció.
Fase d'orientació i assessorament: 24,00 euros.
Fase d'avaluació (per cada unitat de competència): 12,00 euros.
A les persones membres de famílies nombroses els són aplicables les exempcions i les bonificacions establertes per la legislació vigent relativa a la protecció d'aquestes famílies.
Resten exemptes de pagar la taxa exigida, amb la justificació documental prèvia de llur situació, les persones subjectes a mesures privatives de llibertat..
Es modifica el capítol IV del títol VII de la Llei 15/1997, que resta redactat de la manera següent:
Constitueix el fet imposable de la taxa la realització de controls oficials necessaris per a comprovar el compliment de la normativa vigent sobre prevenció, eliminació o reducció de riscos per a les persones provinents dels aliments i garantir la salut pública, efectuats pel Departament de Salut en establiments alimentaris subjectes a control oficial.
El control oficial a què es refereix l'apartat 1 inclou la inspecció d'instal·lacions, procediments i productes, l'emissió de documents i autoritzacions, la recollida de mostres i l'anàlisi de laboratori, i es concreta en les actuacions següents:
.a) El control ante mortem i post mortem dels animals sacrificats a l'escorxador, el control oficial de les carns obtingudes en sales de tractament de caça i el control oficial de les carns obtingudes en sales de desfer.
.b) El control de determinades substàncies i residus en els animals i llurs productes, en la forma establerta per la normativa vigent.
.c) Els controls addicionals a establiments alimentaris subjectes a controls oficials motivats per incompliments, referits a deficiència d'instal·lacions, processos o determinació positiva a plans de mostreig rutinaris.
.d) Intervencions extraordinàries degudes a brot de toxiinfecció alimentària, notificacions d'alertes alimentàries, actuacions conseqüència de denúncies i reexpedició de productes alimentaris rebutjats en destinació.
.e) Control motivat per sol·licituds d'autoritzacions específiques.
.f) Control motivat per sol·licituds d'inclusió en llistes per a exportació a països tercers.
.g) Controls per a l'extensió de certificats d'exportació.
.h) Controls motivats per la intervenció sistemàtica per execució de programes exigibles en acords bilaterals per a l'exportació a països tercers, addicionals als requisits comunitaris.
Són subjectes passius de la taxa, a títol de contribuent, les persones físiques o jurídiques operadores o explotadores responsables de les activitats que es fan en escorxadors, sales d'especejament, establiments de manipulació de la caça, i també establiments i activitats incloses en l'àmbit d'aplicació de la normativa de seguretat alimentària i que són objecte de control, d'acord amb el fet imposable regulat per l'article 152.
.En el cas a què fa referència la lletra d de l'apartat 2 de l'article 152, rep la consideració de subjecte passiu la persona física o jurídica que, amb la seva actuació, ha causat la intervenció extraordinària.
En les activitats de sacrifici, els obligats al pagament de la taxa n'han de repercutir l'import sobre aquell per a qui s'efectua l'activitat la realització de la qual és objecte de control, el qual resta obligat a suportar aquesta repercussió.
.La repercussió es fa per mitjà d'una factura o un document substitutiu que s'expedeix a l'interessat per les activitats prestades.
S'entén realitzat el fet imposable al territori de Catalunya si hi és situat el lloc en què es porten a terme les activitats descrites per l'article 152 com a fet imposable de la taxa.
La taxa s'acredita en el moment en què es porten a terme les activitats descrites per l'article 152.
Les quotes totals pels controls a què fan referència les lletres c a h de l'article 152.2 s'estableixen en virtut de les operacions de control a què s'obliga l'autoritat competent, d'acord amb el següent:
.a) Per desplaçament extraordinari i visita de control in situ de l'establiment objecte de l'actuació: 117,10 euros.
.b) Per emissió d'autorització específica, amb visita de control rutinària prèvia: 74 euros.
.c) Per emissió de certificació, amb control previ de productes en el marc d'una visita rutinària: 51,10 euros.
.d) Per emissió de certificació sense operacions de control, provinents d'arxius i registres del Departament de Salut: 10,60 euros.
.e) Per determinacions analítiques:
Identificació i recompte de microorganismes: 36,95 euros.
Investigació de microorganismes patògens: 61,30 euros.
Investigació de substàncies inhibidores: 33,35 euros.
Identificació i quantificació de microorganismes, amb altres tècniques no especificades: 113,95 euros.
Investigació biotoxines: 98,45 euros.
Investigació antibiòtics: 62,60 euros.
Identificació i quantificació d'altres substàncies no especificades per bioassaigs: 116,40 euros.
.Boví pesat: 5 euros per animal (0,358 euros per investigació de residus).
.Boví jove: 2 euros per animal (0,247 euros per investigació de residus).
.Solípede equí: 3 euros per animal (0,208 euros per investigació de residus).
.Porcí de 25 kg o més en canal: 1 euro per animal (0,104 euros per investigació de residus).
.Porcí de menys de 25 kg en canal: 0,50 euros per animal (0,028 euros per investigació de residus).
.Oví, cabrum i altres remugants de 12 kg o més en canal: 0,25 euros per animal (0,027 euros per investigació de residus).
.Oví, cabrum i altres remugants de menys de 12 kg: 0,15 euros per animal (0,009 euros per investigació de residus).
.Ocells del gènere Gallus i pintades: 0,005 euros per animal (0,001 euros per investigació de residus).
.Ànecs i oques: 0,01 euros per animal (0,002 euros per investigació de residus).
.Gall dindi: 0,025 euros per animal (0,002 euros per investigació de residus).
.Conill de granja: 0,005 euros per animal (0,001 euros per investigació de residus).
.La quota per les operacions de control de determinades substàncies i la investigació de residus en animals vius destinats al sacrifici i de les carns incloses en l'objecte d'aquesta taxa, practicades segons els mètodes d'anàlisi establerts per les reglamentacions tecnicosanitàries relatives a la matèria, dictades per l'Estat o catalogades de compliment obligat en virtut de normes de la Unió Europea, està inclosa en la totalitat de la quota de sacrifici establerta anteriorment, en la qual figura de manera indicativa i desglossada la quantia que pertany a aquest concepte.
.Les operacions de control i investigació de residus es poden portar a terme de manera aleatòria.
Per als controls de les sales d'especejament, la quota es determina en funció del nombre de tones sotmeses a l'operació d'especejament.
A aquest efecte, es pren com a referència el pes real de la carn abans d'especejar, inclosos els ossos.
L'import es determina per cada tona de carn en:
.Caça d'animals salvatges i cria:
Per als controls fets en les instal·lacions i els establiments de transformació de la caça:
Els subjectes passius, si escau, es poden aplicar, amb relació a les quotes establertes per l'article anterior, les deduccions següents:
.El subjecte passiu es pot aplicar, quan correspongui, de manera additiva, un màxim de tres deduccions en cada liquidació del període impositiu, d'entre les següents:
.a.1) Deducció per sistemes d'autocontrol avaluats:
.a.2) Deduccions per activitat planificada i estable:
.La deducció per activitat planificada i estable es pot aplicar quan els subjectes passius que porten a terme l'activitat de sacrifici disposen en llur producció d'un sistema de planificació i programació i el porten a la pràctica de manera efectiva, la qual cosa permet als serveis d'inspecció conèixer el servei que cal prestar amb una anticipació mínima de setanta-dues hores, a fi de preveure els recursos i optimitzar-ne l'organització.
.a.3) Deduccions per horari regular diürn:
.a.4) Deduccions per personal de suport al control oficial:
.La deducció per personal de suport al control oficial es pot aplicar quan el subjecte passiu, d'acord amb la seva activitat i la normativa vigent, disposa de personal que fa tasques de suport a la inspecció.
.a.5) Deduccions per l'ante mortem en explotació:
.La deducció per l'ante mortem en explotació es pot aplicar quan les operacions d'inspecció ante mortem s'hagin practicat en el bestiar en l'explotació d'origen i no calgui repetir-les en l'escorxador, en virtut d'allò explicitat en l'annex I, secció I, capítol II, punt B.5 del Reglament 854/2004, del 29 d'abril.
.La deducció per suport instrumental al control oficial es pot aplicar quan l'establiment posa a disposició dels serveis d'inspecció el material i els equipaments apropiats per a dur a terme les activitats de control específiques en les mateixes instal·lacions.
.b) Quotes de sales d'especejament i manipulació de caça:
.El subjecte passiu es pot aplicar, quan correspongui, de manera additiva, un màxim de dues deduccions en cada liquidació del període impositiu, d'entre les següents:
.b.1) Deducció per sistemes d'autocontrol avaluats:
.b.2) Deduccions per activitat planificada i estable:
.La deducció per activitat planificada i estable es pot aplicar quan els subjectes passius que porten a terme l'activitat d'especejament o manipulació de la caça disposen en llur producció d'un sistema de planificació i programació i el porten a la pràctica de manera efectiva, la qual cosa permet als serveis d'inspecció conèixer el servei que cal prestar amb una anticipació mínima de setanta-dues hores, a fi de preveure els recursos i optimitzar-ne l'organització.
.b.3) Deduccions per horari regular diürn:
Si en un mateix establiment es fan de manera integrada les activitats de sacrifici i especejament, les quotes meritades s'acumulen i només es percep taxa per l'activitat que té un import superior.
A l'efecte del que disposa aquest article, s'entén per.un mateix establiment. l'establiment que és integrat per diferents instal·lacions annexes o pròximes, dedicades a les activitats a què fa referència l'apartat 1.
També s'ha d'aplicar aquest règim als casos en què un establiment d'especejament és subministrat de manera exclusiva per un únic establiment de sacrifici animal.
Les liquidacions de la taxa amb les quotes establertes per l'apartat 1 de l'article 155 han d'ésser emeses i notificades pel Departament de Salut al subjecte passiu, d'acord amb el que disposa la Llei general tributària.
La liquidació i l'ingrés de la taxa en les quotes establertes pels apartats 2, 3 i 4 de l'article 155 han d'ésser efectuats pel subjecte passiu mitjançant autoliquidació.
El termini impositiu és el trimestre natural i la presentació de l'autoliquidació i ingrés al Departament de Salut s'ha d'efectuar durant els quinze dies següents a la data de finalització del trimestre corresponent.
.Els subjectes passius han de portar un registre amb totes les operacions que afecten la taxa.
També s'han de registrar les operacions d'especejament, amb els paràmetres establerts per aquesta llei.
.A l'efecte del que estableix aquesta llei en matèria d'inspecció, s'estableix la col·laboració del Departament de Salut en la funció inspectora de la taxa regulada per aquest capítol.
.L'import de la taxa regulada per aquest capítol no pot ésser objecte de restitució a terceres persones a causa de l'exportació de les carns, ja sigui de manera directa o indirecta.
.La taxa regulada per aquest capítol té caràcter finalista, per la qual cosa, de conformitat amb aquesta llei, els ingressos derivats de la taxa resten afectats al finançament del cost del servei prestat pel Departament de Salut..
Les deduccions a què fan referència els apartats a.3, a.6 i b.3 de l'article 156 de la Llei 15/1997 només es poden aplicar a la part de la producció que reuneixi les condicions objecte de la deducció.
Se suprimeixen els articles 163, 164 i 165 del capítol IV del títol VII de la Llei 15/1997.
Es modifica l'article 319 quater del capítol XV del títol IX de la Llei 15/1997, que resta redactat de la manera següent:
.La taxa per producte emparat s'acredita amb la prestació dels serveis constitutius del fet imposable, però el pagament pot ésser exigit el 30 de juny de cada any i és exigible anualment.
El pagament es pot fer efectiu fraccionadament, d'acord amb les condicions que es determinin per via reglamentària..
Es modifica l'article 319 quinquies del capítol XV del títol IX de la Llei 15/1997, que resta redactat de la manera següent:
.La quota de la taxa per producte emparat es calcula segons el sistema següent:
S'estableix una taxa base de 331,10 euros per als operadors productors (agricultors i ramaders).
.Si la mida de l'explotació és inferior a 10 hectàrees, s'aplica un coeficient multiplicador de 0,40 sobre la taxa base.
.Si la mida de l'explotació és d'entre 10 i 50 hectàrees, s'aplica un coeficient multiplicador de 0,55 sobre la taxa base.
.Si la mida de l'explotació és d'entre 51 i 200 hectàrees, s'aplica un coeficient multiplicador de 0,75 sobre la taxa base.
.Si la mida de l'explotació és superior a 200 hectàrees, s'aplica un coeficient multiplicador d'1 sobre la taxa base.
.Si l'explotació agrícola és únicament productora vegetal, s'aplica un coeficient multiplicador d'1 sobre el resultat de la taxa base pel coeficient de la mida de l'explotació.
.Si l'explotació agrícola és productora vegetal i importadora, s'aplica un coeficient multiplicador d'1,2 sobre el resultat de la taxa base pel coeficient de la mida de l'explotació.
.Si l'explotació agrícola és també producció ramadera, s'aplica un coeficient multiplicador d'1,2 sobre el resultat de la taxa base pel coeficient de la mida de l'explotació.
.Si l'explotació agrícola és productora vegetal i elaboradora, s'aplica un coeficient multiplicador d'1,4 sobre el resultat de la taxa base pel coeficient de la mida de l'explotació.
.Si l'explotació agrícola és productora vegetal, elaboradora i importadora, s'aplica un coeficient multiplicador d'1,4 sobre el resultat de la taxa base pel coeficient de la mida de l'explotació.
.Si l'explotació agrícola és també producció ramadera i comercialitzadora, s'aplica un coeficient multiplicador d'1,3 sobre el resultat de la taxa base pel coeficient de la mida de l'explotació.
.Si l'explotació agrícola és també producció ramadera i elaboradora, s'aplica un coeficient multiplicador d'1,5 sobre el resultat de la taxa base pel coeficient de la mida de l'explotació.
.Per qualsevol altre tipus d'explotació agrícola diferent de les esmentades anteriorment s'aplica un coeficient multiplicador d'1,2 sobre el resultat de la taxa base pel coeficient de la mida de l'explotació.
.c) Producció mixta (ecològica i convencional) o exclusiva:
.En el cas de l'obtenció de productes únicament ecològics dins de la mateixa explotació o dependència el coeficient multiplicador és d'1 sobre el total del concepte anterior.
.En el cas de la obtenció de productes ecològics i convencionals dins de la mateixa explotació o dependència el coeficient multiplicador és d'1,2 sobre el total del concepte anterior.
.Si el volum de facturació anual per la venda de producte no supera o és igual a 12.000 euros, el factor multiplicador és de 0,65 sobre el total del concepte anterior.
.Si el volum de facturació anual per la venda de producte supera els 12.000 euros, el factor multiplicador és d'1 sobre el total del concepte anterior.
Pel que fa a la resta d'operadors (empreses elaboradores, empreses importadores de països tercers i empreses de comercialització) s'estableix una taxa base de 431,10 euros.
.Si el nombre de productes certificats és inferior a 10 productes, s'aplica un coeficient sumador de 60 euros sobre la taxa base.
.Si el nombre de productes certificats és d'entre 10 i 20 productes, s'aplica un coeficient sumador de 120 euros sobre la taxa base.
.Si el nombre de productes certificats és d'entre 21 i 50 productes, s'aplica un coeficient sumador de 225 euros sobre la taxa base.
.Si el nombre de productes certificats és d'entre 51 i 100 productes, s'aplica un coeficient sumador de 350 euros sobre la taxa base.
.Si el nombre de productes certificats és d'entre 101 i 350 productes, s'aplica un coeficient sumador de 500 euros sobre la taxa base.
.Si el nombre de productes certificats és d'entre 351 i 500 productes, s'aplica un coeficient sumador de 650 euros sobre la taxa base.
.Si el nombre de productes certificats és superior a 500 productes, s'aplica un coeficient sumador de 750 euros sobre la taxa base.
.Si la indústria és únicament elaboradora, s'aplica un coeficient multiplicador d'1 sobre el resultat de la taxa base més el coeficient de la mida de la indústria.
.Si la indústria és únicament comercialitzadora, s'aplica un coeficient multiplicador de 0,8 sobre el resultat de la taxa base més el coeficient de la mida de la indústria.
.Si la indústria és únicament importadora, s'aplica un coeficient multiplicador de 0,8 sobre el resultat de la taxa base més el coeficient de la mida de la indústria.
.Si la indústria és elaboradora i comercialitzadora, s'aplica un coeficient multiplicador d'1,2 sobre el resultat de la taxa base més el coeficient de la mida de la indústria.
.Si la indústria és elaboradora i importadora, s'aplica un coeficient multiplicador d'1,2 sobre el resultat de la taxa base més el coeficient de la mida de la indústria.
.Si la indústria és importadora i comercialitzadora, s'aplica un coeficient multiplicador d'1 sobre el resultat de la taxa base més el coeficient de la mida de la indústria.
.Si la indústria és elaboradora, importadora i comercialitzadora, s'aplica un coeficient multiplicador d'1,4 sobre el resultat de la taxa base més el coeficient de la mida de la indústria.
.Per qualsevol altre tipus d'indústria diferent de les esmentades anteriorment s'aplica un coeficient multiplicador d'1,2 sobre el resultat de la taxa base pel coeficient de la mida de la indústria.
.c) Elaboració mixta (ecològica i convencional) o exclusiva:
.En el cas de la venda de productes únicament ecològics el coeficient multiplicador és d'1 sobre el total del concepte anterior.
.En el cas de la venda de productes ecològics i convencionals el coeficient multiplicador és d'1,2 sobre el total del concepte anterior.
.d) Volum de facturació anual de productes ecològics certificats:
.Si el volum no supera els 40.000 euros, el factor multiplicador és de 0,25 sobre el concepte anterior.
.Si el volum està comprès entre els 40.001 euros i els 100.000 euros, el factor multiplicador és de 0,75 sobre el concepte anterior.
.Si el volum està comprès entre els 100.001 euros i els 250.000 euros, el factor multiplicador és d'1,5 sobre el concepte anterior.
.Si el volum està comprès entre els 250.001 euros i els 500.000 euros, el factor multiplicador és de 2,5 sobre el concepte anterior.
.Si el volum està comprès entre els 500.001 euros i 1.000.000 euros, el factor multiplicador és de 5 sobre el concepte anterior.
.Si el volum supera 1.000.000 d'euros, el factor multiplicador és de 8 sobre el concepte anterior..
Contribució especial de la Llei 5/1994
Es modifica l'article 64 de la Llei 5/1994, del 4 de maig, de regulació dels serveis de prevenció i extinció d'incendis i de salvaments de Catalunya, que resta redactat de la manera següent:
.Són subjectes passius de les contribucions per al finançament dels serveis de prevenció i extinció d'incendis i de salvaments de la Generalitat les entitats asseguradores que tenen contractades pòlisses incloses en els rams establerts per l'apartat 5 de l'article 66 que es refereixen a béns o activitats situades o que es produeixin en el territori de Catalunya, exclosos els termes municipals dels ajuntaments que han assumit la prestació dels dits serveis..
Es modifica l'article 66 de la Llei 5/1994, que resta redactat de la manera següent:
La quota global de la contribució especial a què es refereix l'article 60 és el 90% de la base imposable.
La quota s'ha de repartir entre els subjectes passius en proporció a les primes corresponents als rams assenyalats a l'apartat 5 meritades l'any immediatament anterior per llur activitat en l'àmbit territorial de Catalunya, d'acord amb l'article 64.
La quota individual es fixa en el 5% de les primes meritades en les pòlisses d'assegurances emeses pel subjecte passiu en els rams de les assegurances assenyalats a l'apartat 5 i per a tots els conceptes assegurats en les dites pòlisses, sens perjudici de la regularització posterior establerta per l'apartat 4..4.
Si la suma total de les quotes exigibles al conjunt dels subjectes passius és superior o inferior al 90% de la base imposable, l'excés o dèficit s'ha de compensar amb una reducció o un increment proporcional de la quota de cada subjecte passiu i garantint que la suma de quotes exigides cobreix la quota del 90% de la base imposable total exigida.
A aquest efecte, un cop tancat l'exercici corresponent, l'òrgan competent ha de fixar el percentatge de reducció o d'increment que s'ha d'aplicar al percentatge inicial del 5%.
Els rams d'assegurances a què es refereixen els apartats 2 i 3, de conformitat amb la classificació feta per l'òrgan de l'Administració de l'Estat competent en matèria d'assegurances, són els següents:
- Pèrdues pecuniàries diverses.
Es modifica l'apartat 2 de l'article 68 de la Llei 5/1994, que resta redactat de la manera següent:
La representació autoritzada de les entitats asseguradores pot sol·licitar a la Generalitat l'establiment de convenis exclusivament per a recaptar la contribució a què es refereix l'apartat 1.
Per a utilitzar aquest mitjà de col·laboració, les entitats asseguradores han de formular una declaració global de les primes meritades en els rams de les assegurances a què fa referència l.apartat 5 de l'article 66..
Reducció per l'adquisició de béns del causant o la causant utilitzats en l'explotació agrària del causahavent o la causahavent
En les adquisicions per causa de mort que corresponguin al cònjuge, als descendents o adoptats, als ascendents o adoptants o als col·laterals fins al tercer grau del causant o la causant, es pot aplicar en la base imposable una reducció del 95% sobre el valor net dels elements patrimonials utilitzats en el desenvolupament d'una explotació agrària de la qual sigui titular el causahavent o la causahavent que sigui l'adjudicatari o adjudicatària dels béns en la partició hereditària o hagin estat atribuïts a ell pel causant o la causant.
La reducció regulada per aquest article també s'aplica en el cas que l'explotació agrària la porti a terme qualsevol de les persones jurídiques a què fa referència l'article 6 de la Llei de l'Estat 19/1995, del 4 de juliol, de modernització de les explotacions agràries, en la qual participi el causahavent o la causahavent que sigui adjudicatari o adjudicatària dels béns esmentats.
Perquè sigui aplicable la reducció regulada per aquest article cal que concorrin els requisits següents:
a) El causahavent o la causahavent ha de tenir la condició d'agricultor o agricultora professional, d'acord amb la Llei de l'Estat 19/1995.
En el cas de desmembrament del domini, perquè tant el nu propietari o nua propietària com l'usufructuari o usufructuària puguin gaudir de la reducció, cal que la condició d'agricultor o agricultora professional la compleixi, com a mínim, el nu propietari o nua propietària.
b) L'objecte de la persona jurídica a què es refereix l'apartat 2 ha d'ésser exclusivament l'exercici de l'activitat agrària.
En el cas que es tracti d'una societat anònima, ha de complir, a més, el requisit de participació establert per l'article 6 de la Llei de l'Estat 19/1995.
S'han de determinar per via reglamentària els mitjans d'acreditació de l'afecció de l'ús de les terres i els altres béns del causant o la causant a l'explotació agrària.
El gaudi definitiu de la reducció resta condicionat al manteniment durant els cinc anys següents a la mort del causant o la causant dels mateixos béns, o els seus subrogats amb un valor equivalent, en el patrimoni de l'adquirent, i també de la seva utilització exclusiva en l'explotació agrària, llevat que l'adquirent mori dins aquest termini.
El causahavent o la causahavent ha de mantenir també en aquest termini la condició d'agricultor o agricultora professional.
En les adquisicions per causa de mort que corresponguin al cònjuge, als descendents o adoptats, als ascendents o adoptants o als col·laterals fins al tercer grau del causant o la causant, es pot aplicar en la base imposable una reducció del 95% del valor de les finques rústiques de dedicació forestal situades en terrenys inclosos en un espai d'interès natural del Pla d'espais d'interès natural, aprovat pel Decret 328/1992, del 14 de desembre, o en un espai de la Xarxa Natura 2000.
El gaudi definitiu de la reducció regulada per aquest article resta condicionat al manteniment de la titularitat de la finca rústica de dedicació forestal en el patrimoni de l'adquirent durant els deu anys següents a la mort del causant o la causant, llevat que mori l'adquirent dins aquest termini.
Normes comunes a les reduccions per l'adquisició de béns del causant o la causant utilitzats en l'explotació agrària del causahavent o la causahavent i per l'adquisició de béns del patrimoni natural
Les reduccions establertes pels articles 9 i 10 s'apliquen tant en el cas d'adquisició de la plena o nua propietat com en el de qualsevol altre dret sobre els béns afectats.
El causahavent o la causahavent no pot fer actes de disposició o operacions societàries que, directament o indirectament, puguin donar lloc a una minoració substancial del valor de l'adquisició.
En el cas d'incompliment del que disposa l'apartat 2 o dels requisits a què es refereixen l'apartat 5 de l'article 9 i l'apartat 2 de l'article 10, el subjecte passiu ha de pagar, dins el termini de presentació corresponent als actes de transmissió entre vius, la part del total de l'impost que s'ha deixat d'ingressar com a conseqüència de la reducció practicada, juntament amb els interessos de demora meritats.
Reducció per l'adquisició de l'habitatge habitual del causant o la causant
Es modifica l'apartat tercer de la lletra d de l'apartat 1 de l'article 2 de la Llei 21/2001, del 28 de desembre, de mesures fiscals i administratives, que resta redactat de la manera següent:
L'habitatge habitual del causant o la causant.
Aquesta reducció té un límit de 500.000 euros pel valor conjunt de l'habitatge.
Aquest límit conjunt s'ha de prorratejar entre els subjectes passius en proporció a llur participació.
Com a resultat del prorrateig, el límit individual per cada subjecte passiu no pot ésser inferior a 180.000 euros.
.Aquesta reducció és aplicable al cònjuge, als descendents o adoptats i als ascendents o adoptants; els parents col·laterals, per a gaudir d'aquesta reducció per adquisició de l'habitatge habitual, han d'ésser més grans de seixanta-cinc anys i haver conviscut amb el causant o la causant durant els dos anys anteriors a la seva mort..
Reducció per la donació d'un habitatge que ha de constituir el primer habitatge habitual del descendent o la descendent o de quantitats destinades a l'adquisició d'aquest primer habitatge
La donació als fills i descendents de quantitats destinades a l'adquisició de llur primer habitatge habitual o d'un habitatge amb aquesta mateixa finalitat dóna dret a aplicar una reducció del 95% de l'import o del valor de l'habitatge donat, fins a un màxim de 60.000 euros.
En el cas de contribuents discapacitats amb un grau de discapacitat igual o superior al 65%, l'import màxim és de 120.000 euros.
Els imports màxims establerts per l'apartat 1 són aplicables tant en el cas de donació única com en el cas de donacions successives o simultànies, ja siguin provinents del mateix ascendent o de diferents ascendents, que són acumulables a aquests efectes.
En el cas de donacions de diners successives acumulables, només tenen dret a gaudir de la reducció, dins el límit quantitatiu assenyalat, les que s'hagin fet dins el termini de tres mesos anteriors a l'adquisició de l'habitatge, d'acord amb el que estableix la lletra d de l'apartat 3.
Així mateix, els imports màxims esmentats actuen com a límit en el cas que s'efectuï simultàniament o successivament la donació d'un habitatge i de diners.
L'aplicació de la reducció regulada per aquest article resta sotmesa al compliment dels requisits següents:
a) La donació de diners s'ha de formalitzar en escriptura pública, en la qual s'ha d'expressar la voluntat que els diners es destinin a l'adquisició del primer habitatge habitual del donatari o donatària.
En el cas de donació de l'habitatge, s'ha de fer constar en l'escriptura pública que l'habitatge es destinarà a habitatge habitual del donatari o donatària.
b) El donatari o donatària ha de tenir trenta-dos anys o menys, o tenir un grau de discapacitat igual o superior al 65%.
c) La base imposable total, menys els mínims personal i familiar, del donatari o la donatària en la seva darrera declaració de l'impost sobre la renda de les persones físiques no pot ésser superior a 30.000 euros.
d) En el cas de donació de diners, el donatari o donatària ha d'adquirir l'habitatge en el termini màxim de tres mesos des de la data de la donació, o des de la data de la primera donació si n'hi ha de successives.
Aquesta reducció no és aplicable a donacions posteriors a l'adquisició de l'habitatge.
S'entén per habitatge habitual el que s'ajusta a la definició i als requisits establerts per la normativa de l'impost sobre la renda de les persones físiques.
L'habitatge, un traster i fins a dues places d'aparcament es poden considerar conjuntament com a habitatge habitual, malgrat que no hagin estat adquirits de manera simultània en unitat d'acte, si són situats al mateix edifici o complex urbanístic i es troben, en el moment de la transmissió, a disposició de llurs titulars, sense haver estat cedits a tercers.
S'entén per adquisició del primer habitatge habitual l'adquisició de la totalitat, o d'una part indivisa en el cas de cònjuges o contraents, de l'habitatge en plena propietat.
Quota íntegra de les transmissions lucratives entre vius
La quota íntegra de l'impost sobre successions i donacions en les transmissions lucratives entre vius a favor de contribuents dels grups I i II s'obté aplicant a la base liquidable l'escala següent:
Perquè la tarifa establerta per l'apartat 1 sigui aplicable cal que la donació o el negoci lucratiu entre vius s'hagi formalitzat en escriptura pública.
.S'entén complerta l'obligació de presentar els documents comprensius dels fets imposables de l'impost sobre transmissions patrimonials i actes jurídics documentats i de l'impost sobre successions i donacions, quan la presentació i, si escau, el pagament de l'autoliquidació corresponent hagi estat efectuada per via telemàtica.
La presentació telemàtica només és possible si s'ha efectuat prèviament i també per via telemàtica la tramesa de la declaració informativa de l'escriptura corresponent pel notari o notària autoritzant, d'acord amb la disposició addicional segona de la Llei 12/2004, del 27 de desembre, de mesures financeres i la normativa de desplegament reglamentari corresponent..
Obligació d'informació sobre documents presentats en altres comunitats autònomes
Els registradors de la propietat i mercantils amb destinació a Catalunya han de remetre al Departament d'Economia i Finances, amb la periodicitat que estableixi l'ordre a què es refereix l'apartat 2, una declaració amb la relació dels documents relatius a actes o contractes subjectes a l'impost sobre successions i donacions o a l'impost sobre transmissions patrimonials i actes jurídics documentats que es presentin a inscripció en els registres esmentats, quan el pagament dels tributs esmentats o la presentació de la declaració tributària s'hagi realitzat en una altra comunitat autònoma a la qual no correspongui el rendiment dels impostos.
Per mitjà d'una ordre del conseller o consellera d'Economia i Finances s'han d'establir el format, les condicions, el disseny i altres elements necessaris per al compliment de les obligacions formals a què es refereix l'apartat 1, que es pot fer en suport directament llegible per ordinador o per mitjà de transmissió per via telemàtica.
D'acord amb el que disposa l'article 1 del Decret legislatiu 4/2002, del 24 de desembre, pel qual s'aprova el text refós de la Llei de l'Institut Català de Finances, i amb relació a la naturalesa, les funcions i el personal qualificat d'aquest Institut, es designa l'Institut Català de Finances gestor del fons de cartera de l'instrument d'enginyeria financera, recollit en el Programa operatiu de Catalunya 2007-2013, d'acord amb l'article 44.b.ii del Reglament CE 1083/2006 del Consell, de l'11 de juliol, pel qual s'estableixen les disposicions generals relatives al FEDER, a l'FSE i al Fons de cohesió, i se l'habilita perquè desenvolupi els instruments i les mesures oportunes per assegurar la bona gestió com a gestor de fons de cartera.
S'afegeixen dos nous apartats, el 3 i el 4, a l'article 52 del Decret legislatiu 3/2002, del 24 de desembre, pel qual s'aprova el text refós de la Llei de finances públiques de Catalunya, amb el text següent:
S'autoritza el conseller de Economia i Finances a declarar no disponibles les transferències corrents o de capital destinades a les entitats integrades al sector públic de la Generalitat, quan, com a conseqüència de l'existència de disponibilitats líquides suficients, puguin ésser innecessàries per a l'exercici de llur activitat pressupostada.
En el cas d'entitats que tenen un contracte programa aprovat pel Govern que regula el tractament a què fa referència l'apartat 3, s'ha de seguir el que disposa el contracte programa..
Es modifica l'apartat 5 de l'article 71 del Decret legislatiu 3/2002, que resta redactat de la manera següent:
Les universitats públiques i les empreses i les entitats que, d'acord amb les normes reguladores del sistema europeu de comptes, es considera que formen part del sector de les administracions públiques, i també la resta d'entitats el pressupost de les quals figura en els pressupostos de la Generalitat que aprova el Parlament, han de trametre a la Intervenció General de la Generalitat trimestralment, dins el mes següent a l'acabament del trimestre, o amb la periodicitat que es determini, la informació sobre l'execució del pressupost i la situació d'endeutament, amb el model i amb el contingut que a aquest efecte ha d'establir la Intervenció General de la Generalitat..
Es modifica l'apartat 6 de l'article 92 del Decret legislatiu 3/2002, que resta redactat de la manera següent:
S'ha d'adjuntar a la convocatòria el certificat de la intervenció que acrediti que s'ha efectuat la reserva de crèdit corresponent..
S'afegeix un nou apartat, el 7, a l'article 92 del Decret legislatiu 3/2002, amb el text següent:
.L'existència de crèdit suficient i adequat s'ha d'acreditar per mitjà del certificat emès per l'òrgan competent, tal com consta en el projecte de pressupost de l'exercici següent, o bé, si escau, acreditant el caràcter recurrent de l'objecte subvencionat en les lleis de pressupostos dels darrers anys.
.Ha de constar en la convocatòria la condició suspensiva de l'existència de crèdit en el moment de la resolució de la concessió.
.Si el crèdit que s'aprova en la Llei de pressupostos de l'exercici corresponent és superior al previst en la convocatòria, es pot aplicar a aquesta i no cal publicar una nova convocatòria..
Es modifica l'apartat 5 de l'article 35 de la Llei 31/2002, del 30 de desembre, de mesures fiscals i administratives, en la redacció establerta per l'article 19 de la Llei 7/2004, del 16 de juliol, de mesures fiscals i administratives, que resta redactat de la manera següent:
Les entitats a què fa referència l'apartat 1 que vulguin ésser contractades en compliment de les mesures regulades per aquest article s'han d'inscriure prèviament en el Registre electrònic d'empreses licitadores de la Generalitat, en les condicions determinades per via reglamentària..
S'afegeix un nou apartat, el 8, a l'article 35 de la Llei 31/2002, en la redacció establerta per l'article 19 de la Llei 7/2004, amb el text següent:
Complementàriament a la reserva social establerta per aquest article, els departaments, els organismes i les empreses de la Generalitat i, si escau, les entitats que integren l'Administració local de Catalunya, tenint en compte les peculiaritats i les necessitats a satisfer en cada cas, han de promoure també encàrrecs de gestió per a l'execució de les prestacions corresponents a les empreses públiques o a altres entitats del sector públic que tinguin per finalitat la inserció laboral de persones discapacitades, la integració de persones amb risc d'exclusió social o la satisfacció del dret al treball dels presos i els penats internats en establiments penitenciaris, i tinguin la consideració de mitjà propi instrumental.
El volum d'aquests encàrrecs en cap cas no pot comportar una disminució de la reserva social establerta per aquest article per als centres, les entitats i les empreses del tercer sector..
Estructura, règim i procediment
Es modifiquen les lletres a, b i c de l'apartat 2 de l'article 6 de la Llei 9/1991, del 3 de maig, de l'Institut Català d'Energia, que resten redactades de la manera següent:
.b) El vicepresident o vicepresidenta, que és el director o directora general d'Energia, el qual auxilia el president o presidenta i coordina i controla l'exercici de les funcions delegades pel Consell d'Administració.
El vicepresident o vicepresidenta presideix les reunions del Consell en cas d'absència o d'impossibilitat de les persones a què fa referència la lletra a.
.c) Sis vocals representants de l'Administració de la Generalitat.
Dos d'aquests vocals han de pertànyer al Departament d'Economia i Finances, un dels quals ha d'ésser la persona titular de la secretaria sectorial corresponent, en el cas que existeixi aquesta secretaria, i si no n'hi ha, la persona titular de la secretaria general.
Un altre dels sis vocals ha de pertànyer al departament competent en matèria de medi ambient..
.b) El vicepresident o vicepresidenta, que és el director o directora general d'Energia, el qual auxilia el president o presidenta.
El vicepresident o vicepresidenta presideix les reunions del Consell en cas d'absència o d'impossibilitat de les persones a què fa referència la lletra a..
Es modifica l'apartat 1 de l'article 6 de la Llei 9/2004, del 24 de desembre, de creació de l'Agència Catalana del Consum, que resta redactat de la manera següent:
És vicepresident o vicepresidenta de l'Agència Catalana del Consum, per designació del seu president o presidenta, la persona titular de la secretaria general o de la secretaria sectorial corresponent del departament competent en matèria de consum..
Modificació dels annexos de la Llei 23/2002
S'afegeix un nou supòsit a l'annex corresponent al Departament d'Economia i Finances de la Llei 23/2002, del 18 de novembre, d'adequació de procediments administratius en relació amb el règim de silenci administratiu i el termini de resolució i notificació, i de primera modificació dels articles 81, 82 i 83 de la Llei 13/1989, d'organització, procediment i règim jurídic de l'Administració de la Generalitat de Catalunya, amb el text següent:
.Denominació del procediment administratiu: sancions en matèria de consum.
S'afegeix un nou supòsit a l'annex corresponent al Departament d'Innovació, Universitats i Empresa de la Llei 23/2002, amb el text següent:
.Denominació del procediment administratiu: sancions en matèria de comerç.
Se substitueixen els apartats 2 i 3 de l'article 28 de la Llei 1/1990, del 8 de gener, sobre la disciplina del mercat i de defensa dels consumidors i dels usuaris, per un nou apartat 2, amb el text següent:
Transcorreguts dotze mesos des de l'acord d'incoació del procediment sancionador sense que s'hagi notificat la resolució, aquest procediment caduca, excepte en els procediments sancionadors abreujats, en què el termini de caducitat és de sis mesos..
S'afegeix un paràgraf a la lletra b de l'article 2.1 de la Llei 4/2004, de l'1 de juliol, reguladora del procés d'adequació de les activitats amb incidència ambiental al que estableix la Llei 3/1998, del 27 de febrer, de la intervenció integral de l'administració ambiental, amb el text següent:
.Les activitats d'aquest darrer annex que disposen d'una llicència municipal per a desenvolupar llur activitat actual i els equipaments i les instal·lacions públiques executats d'acord amb un projecte degudament aprovat no s'han de sotmetre al procés d'adequació..
Es modifica el darrer incís de la lletra c de l'article 2.1 de la Llei 4/2004, que resta redactat de la manera següent:
.Es fixa per a l'any 2011 l'inici dels controls periòdics de les activitats de l'annex II.2 que, d'acord amb la lletra b, no s'han de sotmetre al procés d'adequació.
Per a les activitats d'aquest annex que s'hagin sotmès al procés d'adequació l'inici dels controls es fixa per a l'any 2015..
S'afegeix un paràgraf a la disposició addicional de la Llei 4/2004, amb el text següent:
.El programa d'adequació té vigència indefinida i fineix una vegada s'han resolt els expedients de totes les activitats que s'han de sotmetre al procés d'adequació mitjançant la presentació d'una avaluació ambiental verificada..
S'afegeix una nova disposició transitòria, la setena, al Decret legislatiu 3/2003, del 4 de novembre, pel qual s'aprova el text refós de la legislació en matèria d'aigües a Catalunya, amb el text següent:
.Mentre no es constitueixin les entitats locals de l'aigua (ELA), totes les referències a les ELA contingudes en el títol V d'aquest text refós, s'han d'entendre fetes a les administracions competents responsables de la gestió del sistema de sanejament..
Modificació de les quanties de determinades tarifes pels serveis generals i serveis específics que presta directament Ports de la Generalitat, incloses en l'annex 1 de la Llei 5/1998
S'incrementen d'un 2% les quanties de les tarifes pels serveis generals G-1, G-2, G-3 i G-5 i pels serveis específics E-1, E-2, E-4, serveis que presta directament Ports de la Generalitat, incloses en l'annex 1 de la Llei 5/1998, del 17 d'abril, de ports de Catalunya.
Modificació de les quanties de les tarifes per les concessions i les autoritzacions administratives atorgades per Ports de la Generalitat que estableix l'article 10 de la Llei 17/1996
S'incrementen d'un 2% les quanties de les tarifes per les concessions C-1 i C-2 i per les autoritzacions administratives A-1, A-2 i A-3, establertes per l'article 10 de la Llei 17/1996, del 27 de desembre, per la qual es fixen els preus públics que constitueixen prestacions patrimonials de caràcter públic.
S'afegeix un nou apartat, el 5, a l'article 2 de la Llei 8/2004, del 23 de desembre, d'horaris comercials, amb el text següent:
Els establiments dedicats essencialment i de manera habitual a la venda de productes pirotècnics poden romandre oberts al públic, a més dels dies feiners, tots els diumenges i festius del mes de juny durant un màxim de dotze hores, dins la franja horària compresa entre les 7.00 h i les 22.00 h..
Règim d'autonomia econòmica o financera de la Delegació del Govern de la Generalitat davant la Unió Europea i de les oficines de la Generalitat a l'exterior
Es faculta el Govern per a establir que la Delegació del Govern de la Generalitat davant la Unió Europea i les oficines de la Generalitat a l'exterior, ja creades pel Govern o que aquest pugui crear durant l'exercici pressupostari del 2008, i regulades respectivament pels articles 192 i 194 de l'Estatut d'autonomia de Catalunya, tinguin règim d'autonomia econòmica o financera.
El règim d'autonomia econòmica o financera té per objecte gestionar tots els ingressos obtinguts per les activitats que puguin portar a terme la delegació i les oficines esmentades a l'apartat 1, i també les transferències provinents de la Generalitat o d'altres entitats.
L'òrgan responsable de la gestió de la Delegació del Govern de la Generalitat davant la Unió Europea i de les oficines de la Generalitat a l'exterior ha de presentar anualment al departament al qual són adscrites la justificació dels ingressos i el compte de gestió econòmica, els quals queden a disposició de la Intervenció General, de la Sindicatura de Comptes i, si escau, del Tribunal de Comptes.
Per decret del Govern s'ha de determinar el règim jurídic que ha de regular la gestió de la Delegació del Govern de la Generalitat davant la Unió Europea i de les oficines de la Generalitat a l'exterior, ja creades pel Govern o que aquest pugui crear durant l'exercici pressupostari del 2008.
Programa d'atenció per a les persones que han de rebre una empara específica arran de la intervenció en causes criminals
El finançament de les despeses que origini l'aplicació del programa d'atenció per a les persones que han de rebre una empara específica arran de la intervenció en causes criminals va amb càrrec al crèdit destinat a l'aplicació.Despeses reservades. que específicament es consigni en les lleis de pressupostos de la Generalitat per als successius exercicis pressupostaris i exclusivament en l'estat de despeses de la secció pressupostària del Departament d'Interior, Relacions Institucionals i Participació.
La gestió i la justificació d'aquestes despeses s'ha d'ajustar a la normativa especifica que regula les despeses reservades.
Modificacions de crèdit de les entitats del sector públic de la Generalitat classificades en el sector d'administracions públiques d'acord amb les normes del sistema europeu de comptes (SEC)
Les entitats del sector públic de la Generalitat que, d'acord amb les normes del sistema europeu de comptes (SEC), han estat classificades en el sector d'administracions públiques no poden fer transferències de crèdit que comportin un augment de l'import total de llurs despeses no financeres en termes del SEC, llevat que disposin de l'autorització del Govern, i amb l'informe previ del Departament d'Economia i Finances.
Indemnització per la destrucció, la pèrdua, la sostracció o el dany d'obres d'interès cultural, científic o tècnic
La Generalitat es pot comprometre a indemnitzar per la destrucció, la pèrdua, la sostracció o el dany d'obres d'interès artístic, històric, paleontològic, arqueològic, etnogràfic, científic o tècnic rellevant que es cedeixin, temporalment o definitivament, a museus, biblioteques o arxius de titularitat de la Generalitat, o amb participació majoritària d'aquesta, per a llur exposició pública.
Per decret, i a proposta del Departament d'Economia i Finances i del Departament de Cultura i Mitjans de Comunicació, s'han de regular l'objecte, les condicions, el procediment i els requisits per a l'atorgament del compromís a què fa referència l'apartat 1 i la manera de fer-lo efectiu.
Pròrroga dels nomenaments del president o presidenta i dels vocals del Tribunal Català de Defensa de la Competència
Els nomenaments del president o presidenta i dels vocals del Tribunal Català de Defensa de la Competència fets l'any 2003 es prorroguen a partir de la data en què, per haver transcorregut el termini de durada del càrrec, se n'hagi de produir el cessament.
Aquesta prorroga té efectes fins que no s'aprovi la nova llei catalana de regulació dels òrgans catalans de defensa de la competència i la constitució d'aquests òrgans.
La prorroga no pot superar el termini d'un any, a comptar de la data en què comenci a tenir efectes.
Es prorroga per a l'exercici del 2008 l'autorització al conseller o consellera de Governació i Administracions Públiques per a la convocatòria de processos selectius especials de promoció interna a què fa referència la disposició addicional primera de la Llei 5/2007, del 4 de juliol, de mesures fiscals i financeres.
Mesures relatives a l'aplicació de la Llei 22/2003
Es prorroga fins al 31 de desembre de 2008 el termini establert per a l'entrada en vigor de la prohibició continguda en l'article 11.1 de la Llei 22/2003, del 4 de juliol, de protecció dels animals als municipis o a les entitats supramunicipals que tenen delegades les competències en la matèria, si acrediten una dificultat greu per a l'aplicació de la prohibició esmentada.
Per a poder optar a la pròrroga, els municipis o les entitats supramunicipals esmentades han de presentar un pla en què es comprometin a assolir, en el període abans indicat, els objectius establerts per l'article 11.1 esmentat.
Les pròrrogues en l'aplicació de l'article 11.1 de la Llei 22/2003 que el Govern ha atorgat a l'empara de la disposició addicional tercera de la Llei 12/2006, del 27 de juliol, de mesures en matèria de medi ambient i de modificació de les lleis 3/1988 i 22/2003, relatives a la protecció dels animals, de la Llei 12/1985, d'espais naturals, de la Llei 9/1995, de l'accés motoritzat al medi natural, i de la Llei 4/2004, relativa al procés d'adequació de les activitats d'incidència ambiental, mantenen la vigència fins al 31 de desembre de 2008.
Es deroga la disposició transitòria primera de la Llei 7/1996, del 5 de juliol, d'organització dels serveis jurídics de l'Administració de la Generalitat de Catalunya.
Es deroga l'article 8 de la Llei 31/2002, del 30 de desembre, de mesures fiscals i administratives.
Es deroguen les lletres a i b de l'article 21 de la Llei 4/2000, del 26 de maig, de mesures fiscals i administratives.
Es deroguen les disposicions de rang igual o inferior al d'aquesta llei que la contradiguin, s'hi oposin o hi resultin incompatibles.
L'autorització al Govern de refosa de la legislació sobre taxes de la Generalitat establerta per la disposició final primera de la Llei 5/2007, del 4 de juliol, de mesures fiscals i financeres, es fa extensiva, en els mateixos termes establerts per la llei esmentada i en el mateix termini que s'hi indica, a les disposicions que sobre taxes contenen la present llei, la Llei de pressupostos de la Generalitat de Catalunya per al 2008 i la Llei 2/2007, del 5 de juny, del Diari Oficial de la Generalitat de Catalunya.
Autorització de refosa de la legislació sobre protecció dels animals
S'autoritza el Govern perquè en el termini d'un any, a comptar de l'entrada en vigor d'aquesta llei, refongui en un text únic la Llei 22/2003, del 4 de juliol, de protecció dels animals; la part vigent de la Llei 3/1988, del 4 de març, de protecció dels animals, i les modificacions contingudes en la Llei 12/2006, del 27 de juliol, de mesures en matèria de medi ambient i de modificació de les lleis 3/1988 i 22/2003, relatives a la protecció dels animals, de la Llei 12/1985, d'espais naturals, de la Llei 9/1995, de l'accés motoritzat al medi natural, i de la Llei 4/2004, relativa al procés d'adequació de les activitats d'incidència ambiental, amb l'encàrrec que la refosa comprengui la regularització, l'aclariment i l'harmonització d'aquestes disposicions.
Aquesta llei entra en vigor l'1 de gener de 2008.
Palau de la Generalitat, 21 de desembre de 2007